Sotaan lähdön muistokiven paljastusjuhla
subject: sotaveteraanit
subject: sotahistoria
subject: muistomerkit
description: Sotaan lähdön muistokivi paljastettiin toukokuussa 1983 Pukkilan Kirkonkylässä nuorisoseurantalo Toimelan pihalla. Muistokivi on Savijoelta tuotu luonnonkivi, johon kiinnitetyssä laatassa todetaan: "Tältä paikalta lähtivät Pukkilan miehet puolustamaan isänmaataan 13.10.1939 ja jatkosotaan 18.6.1941". Kuvat kertovat muistokiven paljastustilaisuudesta. Paljastuspuheen piti pukkilalainen sotaveteraani Jaakko Kontula (ensimmäinen kuva). Hän kuului reserviläisiin, jotka lähtivät Toimelan mäeltä talvisotaan. Muistokivi luovutettiin Pukkilan Nuorisoseuran hoitoon (toinen kuva). Luovutuspuhetta pitämässä yhdistyksen puheenjohtaja, sotaveteraani Kauno Mäenrinta, oikealla nuorisoseuran edustajat Pirkko Clewer ja Väinö Hynninen. Kunniavartiossa seisoivat jääkärit Juha Nykopp (vas.) ja Petri Mälkiä. Paljastusjuhlan jälkeen sotaveteraanit ja juhlayleisö marssivat muistokiveltä sankarihaudalle. Veteraanien seppeleen sankarikaudalle laskivat Heikki Piispa ja Kauno Mäenrinta ja seurakunnan ja kunnan seppeleen Pentti Anttila ja Aaro Mäenrinta. Sankarihaudalta juhlaväki siirtyi päiväjuhlaan seurakuntakodille. Muistokiven alue nimettiin 1980-luvulla Veteraanipuistoksi. Aiemmin Isonmännyntienä tunnettu, Toimelan ohi kulkeva tie muutettiin vuonna 1997 - pitkän kunnallispoliittisen väännön jälkeen - Veteraanitieksi. Muistokivellä otetussa talkooporukan ryhmäkuvassa ovat veteraanit Pekka Rousi (vas.), Usko Sarvaala, Kauno Mäenrinta, Viljo Savela, Viljo Kinnari, Heikki Piispa ja Pentti Lehtinen.
publisher: Pukkilan kunnankirjasto
format: Kuva/JPEG
language: fi

Tammenlehvämerkkien jakaminen
subject: sotaveteraanit
subject: sotahistoria
subject: kunniamerkit
description: Puolustusvoimat ryhtyi vuonna 1986 jakamaan rintamaveteraanien tammenlehvämerkkiä. Sen voi saada rintamaveteraani, jolle on myönnetty rintamasotilas- tai rintamapalvelustunnus tahi ulkomaalaisen rintamasotilastunnus. Ensimmäinen kuva on otettu vuonna 1986 Pukkilan seurakuntakodilla järjestetystä tammenlehvämerkkien jakotilaisuudesta. Merkkijonosta tunnistettu Toivo Ovaska (kolmas oik.), Veikko Hukka, Aate Ahola, Erkki Rantalainen sekä Valdemar Clewer (vas.). Toisessa kuvassa ovat Pauli Alander (vas.), Mauno Heikkilä (kolmas vas.) ja Veikko Taipale (neljäs vas.).Kolmas kuva on niin ikään tammenlehvämerkkien jakotilaisuudesta. Merkit jakoi Itä-Uudenmaan Sotilaspiirin esikuntapäällikkö, everstiluutnantti Kurt Lindeman. Lindeman oli aikoinaan huippu-urheilija. Lisätietoja http://fi.wikipedia.org/wiki/Kurt_Lindeman
publisher: Pukkilan kunnankirjasto
format: Kuva/JPEG
language: fi

Veteraaniviirin luovutus kunnalle
subject: sotaveteraanit
subject: sotahistoria
description: Pukkilan Sotaveteraanit luovutti veteraaniviirin Pukkilan kunnalle syyskuussa 1985. Valtuustosalissa otetussa kuvassa ovat veteraaniyhdistyksen edustajat Pekka Rousi (vas.) ja Kauno Mäenrinta sekä kunnan edustajat, kunnanvaltuuston puheenjohtaja Eino Saarikko (kolmas vas.), kunnanjohtaja Kari Satoniitty ja kunnanhallituksen puheenjohtaja Yrjö Siltala. Paikalla oli myös kunnansihteeri Mirja Riihiluoma.
publisher: Pukkilan kunnankirjasto
format: Kuva/JPEG
language: fi

Veteraaniyhdistyksen lipun vihkiminen
subject: sotaveteraanit
subject: sotahistoria
description: Pukkilan Sotaveteraanit sai oman lipun vuonna 1982. Kuvat ovat lipun vihkimistilaisuudesta, joka pidettiin elokuussa 1982 seurakuntakodilla. Lipun vihki pastori Lasse Hautala. Kunniavartiossa Pekka Rousi (vas.), Pentti Lehtinen, Kauko Nikkilä, Asko Saloranta, Viljo Savela ja Ahti Heikkilä. Lipunnaulausseremoniassa ensimmäisen naulan sai lyödä veteraaniyhdistyksen perustavan kokouksen koollekutsuja ja ex-puheenjohtaja Usko Sarvaala. Sinipohjaisessa lipussa on lumipukuista sotilasta esittävä Suomen Sotaveteraaniliiton tunnus sekä Pukkilan vaakuna. Alimmassa kuvassa lippua esittelevät muutama vuosikymmen myöhemmin veteraaniyhdistyksen silloinen puheenjohtaja Eino Lempälä (vas.) ja sihteeri Åke Almiala (kuva: Pertti Mäkelä).
publisher: Pukkilan kunnankirjasto
format: Kuva/JPEG
language: fi

Siivoustalkoot Veteraanipuistossa
subject: sotaveteraanit
subject: muistomerkit
subject: puistot
description: Nuorisoseurantalo Toimelan kupeessa oleva metsikkö, jossa on sotaan lähdön muistokivi, nimettiin 1980-luvulla Veteraanipuistoksi. Pukkilalaiset sotaveteraanit ja naisjaostolaiset huolehtivat alueen kunnossapidosta. Valokuvissa on siivoustalkoisiin osallistuneita. Ensimmäinen kuva on vuodelta 1986, toinen vuodelta 1996 ja kolmas vuodelta 2002.
publisher: Pukkilan kunnankirjasto
format: Kuva/JPEG
language: fi

Sankarihautausmaalla
subject: hautausmaat
subject: sankarihaudat
subject: sotaveteraanit
subject: sankarivainajat
description: Kuvat kertovat Pukkilan Sotaveteraanien kunniakäynneistä sankarihautausmaalla muun muassa itsenäisyyspäivänä ja kaatuneitten muistopäivänä. Jouluaattona sankarivainajien hautapaasille on sytytetty kynttilät. Ensimmäinen kuva on otettu vuonna 1987 kaatuneitten muistopäivänä. Veteraaniyhdistyksen albuminlehti on talvisodan alkamisen 50-vuotispäivän vietosta 30. marraskuuta 1989, puhetta pitää kirkkoherra Pentti Anttila. Viimeinen kuva on sankarihautausmaan kunnostustalkoista. Mukana olivat Pauli Alander (edessä vas.), Vieno Lempälä, Eelis Haakana, Eino Lempälä, Kauno Mäenrinta (takana vas.), Leo Clewer ja Toivo Ovaska.
publisher: Pukkilan kunnankirjasto
format: Kuva/JPEG
language: fi

Ansiomerkkien saajia
subject: sotaveteraanit
subject: ansiomerkit
description: Kuvat ovat peräisin Pukkilan Sotaveteraanien albumista ja niihin on tallennettu ansiomerkkien saajia. Ensimmäinen kuva on vuodelta 1981 ja siinä ovat Kauko Nikkilä (vas.), Kauno Mäenrinta, Asko Saloranta, Alli Sihman, Usko Sarvaala, Viljo Kinnari, Eino Rusila, Jalmari Lainila, Valdemar Clewer, Viljo Savela, Tuovi Laaksonen, Lauri Hämäläinen, Ahti Heikkilä, Aimo Lahti, Armas Kuosa ja Pekka Rousi. Toinen kuva on yhdistyksen 20-vuotisjuhlista ja sen alle on kirjoitettu "hopeisen ansiomerkin saajat". Kolmas kuva on lottamuistomerkkien jakotilaisuudesta vuodelta 1994. Neljännen ja viidennen, samassa tilaisuudessa kuvattujen potrettien ottoaika ei ole tiedossa. Viimeisimmässä kuvassa eversti Jarmo Myyrän (vas.) kanssa keskustelevat Eino Lempälä, Eelis Haakana ja Pentti Lehtinen.
publisher: Pukkilan kunnankirjasto
format: Kuva/JPEG
language: fi

Sotaveteraaneja muistokiven äärellä
subject: sotaveteraanit
subject: sotahistoria
description: Sotaveteraaneja Toimelan mäellä sotaan lähdön muistomerkin äärellä. Kuva on otettu 60 vuotta sen jälkeen, kun Pukkilan miehet lähtivät 13.10.1939 talvisotaan nuorisoseurantalo Toimelan pihalta. Tuohon ryhmään kuuluivat muun muassa Jaakko Kontula (vas.), Tuovi Laaksonen, Lauri Keskipasma ja Tauno Lilja.
publisher: Pukkilan kunnankirjasto
format: Kuva/JPEG
language: fi

Veteraanikvartetti
subject: sotaveteraanit
subject: laulajat
description: Muun muassa lukuisissa sotaveteraanien juhlissa esiintyneeseen veteraanikvartettiin kuuluivat Kalevi Aalto (vas.), Eino Lempälä, Jussi Hyypiä ja Pentti Lehtinen.
publisher: Pukkilan kunnankirjasto
format: Kuva/JPEG
language: fi

Ilmavalvontalotat
subject: lotat
subject: maanpuolustus
subject: Lotta Svärd
subject: naisjärjestöt
subject: maanpuolustusjärjestöt
subject: ilmavalvonta
description: Pukkilan suojeluskunta rakensi syksyllä 1939 Teikarinmäen ampumajan (nykyisin Teikarinmäen urheilukentän huoltorakennus) viereiseen metsikköön ilmavalvontatornin, jossa ilmavalvontalotat työskentelivät koko talvisodan ajan sekä jatkosodan alussa. Ensimmäisessä kuvassa majan edustalla ovat Ella Jokinen (vas.), Aini Virtanen, Elsa Yrjänä (Höykälä) ja Kyllikki Kittelä (Rusila), toisessa kuvassa Kyllikki Kittelä (Rusila) (vas.), Ella Jokinen (Ekström) ja Aini Virtanen sekä kolmannessa Aune Alestalo (vas.) ja Helmi Eerola (Koivisto). Neljännessä kuvassa on Kaarina Rusila (Halkilahti). Viimeiset kuvat on otettu vartiotornissa. Kesäisessä kuvassa ovat Kaisa Laurila (Klemettilä) (vas.) ja Elsa Yrjänä (Höykälä). Turkkiin pukeutunut kaksikko on Kyllikki Kittelä (Rusila) ja Ella Jokinen. Lotilla oli vartiotornissa käytössä kaksi turkkia, jotka olivat peräisin Kanteleelta: Kyllikillä on yllä Muurahaisen susiturkki ja Ellalla Korpusen lammasturkki. Ilmavalvontatornin juuressa otetussa kuvassa ovat Maija Uotila ja Kaisa Laurila (Klemettilä). Luettelo Teikarinmäen ilmavalvontatornissa työskennelleistä lotista sekä lääkintä- ja muonitustehtävissä toimineista lotista on peräisin Pukkilan Sotaveteraanien arkistosta.
publisher: Pukkilan kunnankirjasto
format: Kuva/JPEG
language: fi

Puheenjohtajat
subject: sotaveteraanit
subject: järjestötoiminta
description: Ensimmäisessä kuvassa seisovasta kaksikosta Kauno Mäenrinta (1918-2005) (oik.) toimi kymmenen vuotta ja Eino Lempälä (1924-2008) toistakymmentä vuotta Pukkilan Sotaveteraanien puheenjohtajana. Veteraaniyhdistyksen ensimmäinen puheenjohtaja oli Eino Sairola (pj vuosina 1967-1968). Hänen jälkeensä tehtävää ovat hoitaneet Usko Sarvaala (1969-1976), Jalmari Lainila (1977), Viljo Kinnari (1978-1980), Kauno Mäenrinta (1981-1991), Toivo Perttilä (1992-1993), Eino Lempälä (1994-2008) ja Arto Luoma. Kuvat asepukuisista puheenjohtajista ovat ko. järjestyksessä. Viimeisenä on vuodesta 2009 yhdistystä johtaneen Luoman kuva. Hän on ensimmäinen Pukkilan Sotaveteraanien puheenjohtaja, joka ei ole taustaltaan sotaveteraani. (Luoman kuva: Eeva Sumiloff) Alimmassa kuvassa Lempälän ja Mäenrinnan kanssa on juhlaväkeä tervehtimässä Eelis Haakana.
publisher: Pukkilan kunnankirjasto
format: Kuva/JPEG
language: fi

Muonituslotat
subject: lotat
subject: maanpuolustus
subject: maanpuolustusjärjestöt
subject: naisjärjestöt
subject: ihmiset
subject: naiset
subject: Lotta Svärd
subject: virkapuvut
subject: muonitus
subject: ruokahuolto
description: Pukkilan Sotaveteraanien arkistosta löytyneitä kuvia pukkilalaisista muonituslotista. Neljännessä kuvassa Elli Siltala (o.s. Brusin) istuu etualalla laatikon päällä. Viides kuva on otettu vuonna 1932 Korsossa pidetyillä muonituskursseilla. Kuvassa ovat pukkilalaiset lotat Liisi Saaronen (vas.) ja Rauha Ollila (toinen vas.). Sanomalehtileike on vuodelta 1934 ja siinä kerrotaan Pukkilan Lotta Svärd -yhdistyksen vuosikokouksesta. Kutsu liittyy Mikkelinpäivänä järjestettyihin iltamiin, joissa vieraili Orimattilan emäntäkoulun johtajatar Fanny Syrjänne. Vuosiluku ei ole tiedossa.
publisher: Pukkilan kunnankirjasto
format: Kuva/JPEG
language: fi

Sotaveteraanien naisjaosto
subject: järjestöt
subject: sotaveteraanit
subject: naiset
description: Pukkilan Sotaveteraanien naisjaosto perustettiin vuonna 1982. Jaoston johtokuntaa esittävä kuva on otettu vuonna 1994.
publisher: Pukkilan kunnankirjasto
format: Kuva/JPEG
language: fi

Kerttu Nurmisen kirjoitus Teikarinmäen ilmavalvontalotista
subject: lotat
subject: ilmavalvonta
subject: Nurminen, Kerttu
subject: maanpuolustusjärjestöt
subject: naisjärjestöt
subject: Lotta Svärd
subject: paikallishistoria
subject: ihmiset
description: Puhe, jonka Pukkilan entinen kunnansihteeri Kerttu Nurminen (os. Aunio) (s. 1919) piti sotaveteraanipäivänä 27. huhtikuuta 1994 nuorisoseurantalo Toimelassa järjestetyssä juhlassa. Puhe käsitteli Teikarinmäen ilmavalvontatornissa talvisodan ja jatkosodan aikana palvelleiden pukkilalaisten ilmavalvontalottien toimintaa. Nurminen itse oli yksi näistä iv-lotista. Tekstin pääsee lukemaan, kun klikkaa ko. kuvaketta. Ensimmäinen valokuvista on otettu Teikarinmäen ilmavalvontatornissa. Kuvassa ovat Kaarina Rusila (Halkilahti) (vas.) ja Kerttu Aunio (Nurminen). Toinen Kerttua esittävä valokuva on syksyltä 1944. Neljäs kuva on otettu ennen sotavuosia ja siinä Kerttu on pukenut ylleen Keijo Pietiläisen puvun. Värivalokuva on syyskuulta 1992, jolloin Nurminen puhui Pukkilan Sotaveteraanien 25-vuotisjuhlassa. Hän toimi Pukkilan Sotaveteraanien naisjaoston puheenjohtajana vuosina 1996-1998. Kartta osoittaa ilmavalvontatornin sijainnin.
creator: Nurminen, Kerttu
publisher: Pukkilan kunnankirjasto
format: Kuva/JPEG
format: Teksti/PDF
language: fi

Pukkilalaisia sankarihautajaisia
subject: sankarivainajat
subject: kaatuneet
subject: sota-aika
subject: hautausmaat
subject: hautajaiset
subject: arkut
description: Pukkilassa järjestettyjä sankarihautajaisia. Kuvattu toisen maailmansodan aikana.
publisher: Pukkilan kunnankirjasto
format: Kuva/JPEG
language: fi

Maire Majakallio lottakurssilla Orimattilassa
subject: Majakallio, Maire
subject: lotat
subject: maanpuolustus
subject: kurssit
subject: ihmiset
subject: paikallishistoria
subject: maanpuolustusjärjestöt
subject: Lotta Svärd
subject: naisjärjestöt
subject: lääkintälotat
subject: rakennukset
subject: Koikkalainen, Maire
description: Maire Majakallio lottakurssilla Orimattilassa 6.3.1942. Ensimmäisessä kuvassa Maire on kolmannessa rivissä, uloimpana vasemmalla. Muut tunnistamatta. Toisessa kuvassa on kurssitalo. Talon nimeksi on valokuva-albumiin kirjoitettu "Orimattilan Skpiirin Talo". Suojeluskunnan talo tunnetaan nykyään Jymylinnana. Kolmannessa kuvassa lottakurssilaiset ovat välitunnilla.
publisher: Pukkilan kunnankirjasto
format: Kuva/JPEG
language: fi

Lääkintälotta Maire Majakallio
subject: Majakallio, Maire
subject: Koikkalainen, Maire
subject: lotat
subject: naisjärjestöt
subject: Lotta Svärd
subject: maanpuolustus
subject: ihmiset
subject: paikallishistoria
subject: lääkintälotat
subject: lääkintähuolto
description: Maire Koikkalainen (o.s. Majakallio) (s. 1919) työskenteli sotien aikana lääkintälottana useissa varuskunta- ja sotilassairaaloissa, kuten Järvenpään varuskuntasairaalassa ja Kemin saksalaisessa sotasairaalassa. Hän toimi myös Pukkilan Sotaveteraanien naisjaoston ensimmäisenä puheenjohtajana. Koikkalainen sai talvi- ja jatkosodan aikaisesta palvelustaan sotatoimialueella Tammenlehvä-tunnuksen. Ensimmäisessä kuvassa Maire on lottapuvussa ja toisessa Härmän puvussa. Kolmannessa ja neljännessä kuvassa ovat Maire ja hänen aviomiehensä Martti Koikkalainen. Viidennessä kuvassa on Maire (oik.) ystävän (tunnistamatta) seurassa. Kuva on todennäköisesti otettu Järvenpäässä, jossa hän työskenteli varuskuntasairaalassa. Kuudennessa kuvassa Kemin naisvoimistelijat esiintyvät. Maire takarivissä uloimpana vasemmalla. Seitsemäs kuva on Pukkilan Sotaveteraanien vuonna 2004 esittämä tervehdys Mairen 85-vuotissyntymäpäivän johdosta. Kahdeksas kuva on otettu Heinävedellä. Kuvassa on Martti (oik.) ja Maire Koikkalainen sekä Martin isoveli Jaakko Koikkalainen (vas.) ja hänen vaimonsa Nanna Koikkalainen.
publisher: Pukkilan kunnankirjasto
format: Kuva/JPEG
format: Teksti/PDF
language: fi

Lääkintälotan työtä eri sairaaloissa
subject: Majakallio, Maire
subject: Koikkalainen, Maire
subject: lotat
subject: maanpuolustusjärjestöt
subject: naisjärjestöt
subject: Lotta Svärd
subject: virkapuvut
subject: paikallishistoria
subject: lääkintälotat
subject: sairaalat
description: Maire Koikkalainen (os. Majakallio) työskenteli talvi- ja jatkosodan aikana lääkintälottana Tuusulan, Riihimäen ja Järvenpään varuskuntasairaaloissa, Kokkolan sotavankisairaalassa ja Kemin saksalaisessa sotasairaalassa sekä lisäksi Äänislinnan, Kolatselän, Luumäen ja Sippolan kenttäsairaaloissa. Ensimmäisessä kuvassa on Orimattilassa helmikuussa 1942 järjestetyn lääkintäkurssin osallistujia. Maire on takarivissä, 6. oikealta. Toisessa kuvassa on Järvenpään varuskuntasairaalan lääkintäväkeä. Maire on kuvan keskellä, kukkaruukun takana. Kolmannessa kuvassa on kenttäsairaalan väkeä talvella 1944. Paikkakunta ei tiedossa. Maire on toisessa rivissä, 8. vasemmalta (ympyröity lyijykynällä). Neljäs kuva on valokuva-albumissa otsikoitu "Kenttäsairaala 15 hoitajat 1943-1944". Paikkakunta ei tiedossa. Maire on toisessa rivissä, kolmas oikealta. Viidennessä kuvassa Maire on lääkintämiesten seurassa. Kuva otettu Riihimäen varuskuntasairaalassa. Kuudennen kuvan ottopaikkaa tai -aikaa ei ole tiedossa. Maire on toiseksi takimmaisen rivin keskellä. Seitsemännessä kuvassa Äänislinnan Lottahovi-hotelli. Kahdeksas kuva on otettu Kokkolassa aikavälillä 1.4.-13.5. Vuosi on joko 1942 tai 1943. Valokuva-albumissa Maire on otsikoinut sen "Kotiinlähtö mielessä". Hän on alarivissä toinen oikealta. Kaksi viimeistä kuvaa on Kemin saksalaisesta sotasairaalasta 3.10.1943. Kuvissa Maire toimii yökkönä. Valokuva-albumissa ylempi kuva on otsikoitu "Huone 20ssa" ja alempi kuva "Huone 23.ssa" (Maire vasemmalla).
publisher: Pukkilan kunnankirjasto
format: Kuva/JPEG
language: fi

Mauri Hyrylän sankarihautajaiset
subject: Hyrylä, Mauri
subject: sankarivainajat
subject: sankarihaudat
subject: hautajaiset
subject: kaatuneet
subject: hautausmaat
subject: sota-aika
description: Alikersantti Mauri Hyrylä oli ensimmäinen pukkilalainen sankarivainaja. Hän kaatui Muolaassa joulukuussa 1939. Hänet löydettiin ja haudattiin vasta jatkosodan aikana. Ensimmäisessä kuvassa ovat Pekka Rousi (oik.) ja Eino Nurminen (2. oik.). Toisessa kuvassa kannetaan arkkua. Kolmannessa kuvassa ovat omaiset Alli Hakkari (os. Hyrylä) (vas.), Heikki Hakkari, Suoma Hyrylä (o.s. Peltonen), Pertti Hyrylä, Aaro Hyrylä, Laina Hyrylä ja Heimo Hyrylä. Alimmassa kuvassa on Mauri Hyrylä.
publisher: Pukkilan kunnankirjasto
format: Kuva/JPEG
language: fi

Sotilaspoika Lasse Sipiläinen
subject: Pukkila
subject: sota-aika
subject: sotilaspojat
subject: lotat
subject: suojeluskunnat
subject: maanpuolustusjärjestöt
subject: pojat
subject: ilmavalvonta
description: Lasse Sipiläinen (s. 1933) muistelee aikaansa sotilaspoikana Pukkilan suojeluskunnan poikaosastossa. Haastattelijana Pertti Hyrylä. Valokuvassa Teikarinmäen ilmavalvontatorni. Talvisodan aikana sotilaspojat tarkkailivat mahdollisia desantteja. Erästä epäiltyä he lähtivät jopa seuraamaan, mutta heidät karistettiin kannoilta Savijoella. Lisäksi sotilaspojat veivät lotille eväitä ilmavalvontatorniin. Torniin päästäkseen piti tietää tunnussana.
creator: Sipiläinen, Lasse
publisher: Pukkilan kunnankirjasto
contributor: Hyrylä, Pertti
format: Ääni/MBEG
language: fi

Lottalakit ja käsivarsinauha
subject: lotat
subject: vaatteet
subject: univormut
subject: hatut
subject: sota-aika
subject: Lotta Svärd
subject: sukset
subject: sauvat
description: Kuvien lottalakit ovat 40-luvulta. Lakki, jossa on sinivalkoinen kokardi on kuulunut Maire Koikkalaiselle (o.s. Majakallio). Mustavalkoisissa kuvissa näkyy, miten lakkia käytettiin hiihtäessäkin. Kuvat on otettu Järvenpäässä vuonna 1942. Ensimmäisessä kuvassa Maire Majakallio vasemmalla. Toinen kuva on otsikoitu valokuva-albumissa "Lähdössä 'Pipsaa' saattamaan". Maire keskellä, Pipsa (sukunimi ei tiedossa) oikealla.
publisher: Pukkilan kunnankirjasto
format: Kuva/JPEG
language: fi

Aarne Nurmisen sankarihautajaiset
subject: Nurminen, Aarne
subject: sankarivainajat
subject: kaatuneet
subject: sankarihaudat
subject: sota-aika
subject: hautajaiset
subject: hautausmaat
subject: omaiset
description: Alikersantti Aarne Nurmisen (1916-1940) sankarihautajaiset. Ensimmäisessä kuvassa ovat Lauri Nurminen (vas.), Eino Nurminen, Selma Nurminen, Tyyne Greijula, Suoma Vainio ja Väinö Nurminen.
publisher: Pukkilan kunnankirjasto
format: Kuva/JPEG
language: fi

Ilmavalvontalotta Terho Greijula
subject: Greijula, Terho
subject: Kareoja, Terho
subject: lotat
subject: maanpuolustusjärjestöt
subject: naisjärjestöt
subject: Lotta Svärd
subject: ihmiset
subject: yliopistot
subject: korkeakouluopiskelu
subject: opiskelijat
subject: agronomit
subject: laitokset
subject: kasvinjalostus
subject: ilmavalvonta
description: Terho Kareoja (o.s. Greijula) (s. 1915) toimi talvi- ja jatkosodan aikana Pukkilassa ilmavalvontalottana. Kareoja opiskeli 30–40-luvuilla Helsingin yliopiston maatalous- ja metsätieteellisessä tiedekunnassa. Yliopiston ollessa vuonna 1942 kiinni, hän ja muita agronomiopiskelijoita lähti töihin Äänislinnaan. Kareoja työskenteli 8.4.-8.9.1942 Äänisenrannan alue- ja esikunnan maataloustoimistossa. Vuosina 1943-45 hän työskenteli Tikkurilassa maatalouskoelaitoksella, mm. kasvinjalostusosastolla. Kareoja sai talvi- ja jatkosodan aikaisesta palvelustaan sotatoimialueella Tammenlehvä-tunnuksen. Kaksi ensimmäistä kuvaa ovat kesältä 1941. Ensimmäisestä kuvasta on tunnistettu Katri Majander (vas.), Terho Greijula ja Aila Greijula. Takimmaisena olevan naisen nimeä ei tiedossa. Toisessa kuvassa Aila Greijula (vas.), Terho Greijula ja Katri Majander. Kolmas ja neljäs kuva on otettu Äänislinnassa. Ensimmäisessä kuvassa Helle Vilppula (vas.) ja Terho Greijula. Toisessa Annikki Kortelainen (vas.) ja Terho Greijula. Äänislinnassa on otettu myös patsaskuvat. Kareoja on kirjoittanut ensimmäisestä kuvasta valokuva-albumiinsa "Leninin patsas Leninin torilla" ja jälkimmäiseen "Edellisen tilalle on asetettu tykki". Patsas vaihdettiin Suomen vallattua Äänislinnan. Loput kuvat on otettu Tikkurilan maatalouskoelaitoksella. Ensimmäiseksi on koelaitoksen kuva ja lopuissa kuvissa Terho työskentelee laitoksen viljelmillä.
publisher: Pukkilan kunnankirjasto
format: Kuva/JPEG
language: fi

Lääkintälotta Laina Hyrylä
subject: Hyrylä, Laina
subject: Brusila, Laina
subject: lotat
subject: maanpuolustusjärjestöt
subject: naisjärjestöt
subject: Lotta Svärd
subject: lääkintälotat
subject: naiset
subject: maanpuolustus
subject: lääkintähuolto
subject: sota-aika
description: Laina Brusila (o.s. Hyrylä) kävi lääkintäkurssin ja toimi sota-aikana hoitajana Järvenpään sairaalassa. Ensimmäinen kuva on vuodelta 1940 ja toinen vuodelta 1939. Kolmannessa kuvassa ovat lotta Marjatta Sinkkilä (o.s. Eerakkala) (vas.) ja Laina. Kuva on otettu todennäköisesti 1930-luvun alussa. Neljännessä kuvassa ovat Laina (vas.) ja ystävä (tunnistamatta). Loput kuvat on otettu vuonna 1940 Järvenpäässä. Kuvista ensimmäisessä Laina Brusila on oikealla.
publisher: Pukkilan kunnankirjasto
format: Kuva/JPEG
language: fi

Tupakkatauolla miehistötulisuojan edessä
subject: sotilaat
subject: sota-aika
subject: miehet
subject: sotilaspuvut
subject: maanpuolustus
subject: tupakkatuotteet
subject: metsät
description: Pukkilan Sotaveteraanit ry:n arkistopaperissa kuvaan oli liitetty teksti: "Miehet tupakkatauolla 'Kasematin' - miehistötulisuojan edessä". Kuvassa Olavi Kivistö (vas.), luutnantti Lauri Kaapu, Toivo Brusila, Martti Jokinen ja Toimi Seppälä.
publisher: Pukkilan kunnankirjasto
format: Kuva/JPEG
language: fi

Pussitappelu alkamassa
subject: sotilaat
subject: pioneerit
subject: maavoimat
subject: sota-aika
subject: pelit
subject: vapaa-aika
subject: sotilaspuvut
subject: miehet
description: Savijokelaisen kersantti Mikko Laurilan (s. 1917) valokuva-albumista löytynyt kuva, joka kuvaa pioneerien vapaa-ajanviettoa vuonna 1942. Alkamassa on pussitappelu, jossa kilpailijat yrittävät pudottaa toisensa pussilla (säkillä) lyöden.
publisher: Pukkilan kunnankirjasto
format: Kuva/JPEG
language: fi

Pukkilan Sotaveteraanit ry:n perustaminen
subject: sotaveteraanit
subject: Pukkilan Sotaveteraanit ry
subject: perustaminen
subject: perustamiskirjat
subject: järjestöt
description: 8.11.1967 Savijoen seurantalolla pidettiin kokous, jossa päätettiin perustaa Pukkilan sotaveteraaneille oma yhdistys. Pukkilan Sotaveteraanit merkittiin yhdistysrekisteriin 18.12.1967. Yhdistyksen ensimmäisen hallituksen jäsenet olivat puheenjohtaja Eino Sairola, varapuheenjohtaja Usko Sarvaala, sihteeri Martti Mäkelä, taloudenhoitaja Niilo Laaksonen sekä jäsenet Yrjö Rousi, Ahti Heikkilä, Viljo Kinnari, Väinö Nurminen ja Sulo Toivonen.
publisher: Pukkilan kunnankirjasto
format: Teksti/PDF
language: fi

Miehiä sotilaspuvuissa
subject: sotilaspuvut
subject: ihmiset
subject: sotilaat
subject: vaatteet
description: Kokoelmassa on pukkilalaisia miehiä sotilaspuvuissa. Ensimmäisessä kuvassa ovat Heimo Hyrylä (vas.) ja Jalo Aaltonen. Toisessa kuvassa ovat Heimo (vas.), Laina ja Aaro Hyrylä. Kolmannessa kuvassa ovat Heimo Hyrylä (vas.), tunnistamatta ja Aaro Hyrylä. Kuva on vuodelta 1941. Neljännestä kuvasta on tunnistettu Olavi Brusila (keskellä). Viidennessä kuvassa on Jaakko Mäkelä. Kuudennessa kuvassa ovat Maire Koikkalainen (o.s. Majakallio) ja Martti Koikkalainen. Seitsemännestä kuvasta on tunnistettu Mauri Hyrylä (oik.). Kahdeksannesta, rintamalla otetusta kuvasta on tunnistettu Toivo Jäppilä (vas.).
publisher: Pukkilan kunnankirjasto
format: Kuva/JPEG
language: fi

Ryhmäkuvia lotista
subject: lotat
subject: naisjärjestöt
subject: maanpuolustus
subject: maanpuolustusjärjestöt
subject: naiset
subject: vaatteet
description: Ensimmäisessä kuvassa ovat Marjatta Sinkkilä (o.s. Eerakkala) (vas.), Maire Koikkalainen (o.s. Majakallio), Laina Brusila (o.s. Hyrylä) ja Eija-Liisa Manninen (o.s. Virtanen). Kuva on otettu Virtasen mäellä. Oikealla näkyy Naarkosken lahtea. Toisesta kuvasta on tunnistettu Laina Brusila (o.s. Hyrylä) (takarivi, 4. vas.) Kolmas kuva on löytynyt Brusilan valokuva-albumista, mutta siitä ei ole lisätietoa. Kuvassa annetaan todennäköisesti lottalupausta. Kuva voisi mahdollisesti olla Järvenpäässä otettu.
publisher: Pukkilan kunnankirjasto
format: Kuva/JPEG
language: fi

Lupatodistus ampuma-aseen hallussapitämiseen
subject: ampuma-aseet
subject: todistukset
subject: luvat
subject: aseluvat
subject: sota-aika
description: Alikersantti Jalmari Lainilalla myönnetty lupatodistus ampuma-aseen ja -tarvikkeiden hallussapitämiseen. Lupa myönnetty 13.1.1944.
publisher: Pukkilan kunnankirjasto
format: Teksti/PDF
language: fi

Alikersantti Mauno Perttilä
subject: sotilaat
subject: sotilaspuvut
subject: vaatteet
subject: Perttilä, Mauno
description: Ensimmäisessä kuvassa on Mauno Perttilä rannikkotykistön asussa. Kuva on otettu n. 1923-1924. Jatkosodassa Perttilä toimi panssarivaununkuljettajana.
publisher: Pukkilan kunnankirjasto
format: Kuva/JPEG
language: fi

Lotan hihamerkki ja lottamerkkejä
subject: lotat
subject: rintamerkit
subject: tunnukset
subject: merkit
subject: nauhat
description: Ensimmäisessä kuvassa on Maire Majakalliolle (Koikkalainen) kuulunut hihamerkki. Seuraavissa kuvissa hihamerkki on Kyllikki Kittelän (Rusila) lottapuvun päällä. Alemmissa kuvissa on erilaisia Maire Majakallion merkkejä. Tunnuslevyt kuuluivat Maire ja Martti Koikkalaiselle. Valkoinen tähti on kurssimerkki ja kankainen merkki on lääkintälotan tunnus.
publisher: Pukkilan kunnankirjasto
format: Kuva/JPEG
language: fi

Ilmavalvontalotta Ella Jäppilä
subject: Jäppilä, Ella
subject: lotat
subject: maanpuolustus
subject: ilmavalvonta
description: Ilmavalvontalotta Ella Jäppilä (Vilonen) (s. 1914)
publisher: Pukkilan kunnankirjasto
format: Kuva/JPEG
language: fi

Jalmari Lainilan muistoja sotilasajoilta
subject: sotapäiväkirjat
subject: sotilaat
subject: miehet
subject: muistelu
subject: päiväkirjat
subject: piirustukset
description: Pukkilalaisen Jalmari Lainilan (s. 1914) kirjoituksia ja piirustuksia hänen sotilasajoiltaan. Tiedostot sisältävät otteita hänen vuoden 1936-1937 muistikirjastaan, jonka otsikko on "lauluja ja muistoja sotilasajoilta".
publisher: Pukkilan kunnankirjasto
format: Teksti/PDF
language: fi

Maija Majakallion pikkulotta-aineistoa
subject: pikkulotat
subject: laulukirjat
subject: muistoesineet
subject: aikakauslehdet
subject: Lotta Svärd
description: Maija Kallio (o.s. Majakallio) (s. 1927) liittyi vuonna 1943 pikkulottien Pukkilan paikallisosastoon. Ensimmäisessä kuvassa on Kallion Lotta Svärdin tyttöosaston jäsenkortti. Seuraavissa kuvissa on Kallion Lottatyttö-lehtiä, Pikkulottien laulukirja ja lottakoristepatsas.
publisher: Pukkilan kunnankirjasto
format: Kuva/JPEG
language: fi

Jalmari Rentolan hautajaiset
subject: hautajaiset
subject: sotilaat
subject: kaatuneet
subject: sankarivainajat
subject: omaiset
description: Kuvassa on Jalmari Rentolan (1905-1941) hautajaisiin osallistuneita omaisia. Oikealla edessä on Anna-Liisa Rentola (Laakso), jolla on kädessään pala desantin laskuvarjoa.
publisher: Pukkilan kunnankirjasto
format: Kuva/JPEG
language: fi

Pukkilan Sotaveteraanit ry:n valmistamaa korviketta
subject: kahvi
subject: korvikkeet
subject: pula-ajat
subject: sotaveteraanit
description: Pussi Pukkilan Sotaveteraanit ry:n valmistamaa kahvinkorviketta, "kahvia parhaista tähkäpäistä". Korviketta on myyty mm. Kanteleen kylänäyttelyssä Pukkilan Sotavetaraanien osastolla sekä juotu Sotaveteraanien 40-vuotishistoriikin "Veikko mun vierelläin" julkistamistilaisuudessa.
publisher: Pukkilan kunnankirjasto
format: Kuva/JPEG
language: fi

Pentti Lehtinen Petsamossa vuonna 1942
subject: sotilaat
subject: sota-aika
subject: jatkosota
subject: talvi
subject: lumi
subject: lumipeite
subject: miehet
subject: saunat
description: Pentti Lehtinen toimi talvisodan aikana autonkuljettajana Lentojoukoissa ja kuljetti lentäjiä Santahaminasta Malmin lentokentälle ja takaisin. Jatkosodan aikana Lehtinen toimi komppanianpäällikkö, insinööri Taivaisen autonkuljettajana aina sodan loppuun saakka. Ammusvarastojen huvetessa Taivainen kävi purkamassa siltarakenteista räjähdyspanoksia, joita he Lehtisen kanssa kuskasivat auton takakontti täynnä kuoppaisessa maastossa uusiokäyttöä varten. Kevättalvella 1942 komppania oli Petsamossa Litsajoentien eli Russenstrassen, saksalaisten Parkkinasta Litsajoen rannalla oleviin asemiin johtavan huoltotien varressa vastaamassa tien toimivuudesta. Pentti Lehtinen oli paikalla, kun Neuvostoliitto oli jo aloittanut suurhyökkäyksen ja pitkälle saartanut Petsamon yläluostarilta saakka saksalaisten ja myös huoltotien varressa olevan suomalaiskomppanian asemat. Arktinen lumimyrsky kuitenkin keskeytti Neuvostoliiton joukkojen etenemisen ja pyyhkäisi lumeen koko Litsajoentien haudaten mm. toista sataa kuorma-autoa käsittäneen kolonnan hangen alle. Pentti Lehtinen toimi sodan jälkeen Pukkilassa kuorma- ja linja-autoliikennöitsijänä. Teksti: Kaija Tommila Ensimmäisessä kuvassa on oikealla Pentti Lehtinen. Kuvattu tunturissa 3.5.1942. Sen jälkeen on kuva komppanian majoituksesta Petsamossa. Kolmannessa kuvassa komppanian muona-auto alkaa hahmottua myrskyn jälkeen lumihangesta 8.5.1942. Neljännessä kuvassa Taivainen (vas.) ja Pentti Lehtinen ovat lumimyrskyn jälkeen avatulla Litsajoentiellä 9.5.1942. Viidennessä kuvassa suomalaiset sotilaat ovat tunturisaunassa 12.5.1942. Pentti Lehtinen vasemmalla lumihangessa. Viimeisessä kuvassa siirrytään Petsamosta Karhumäkeen 1942. Tiet olivat huonokuntoisia sielläkin.
publisher: Pukkilan kunnankirjasto
format: Kuva/JPEG
language: fi